Sunđer Bob Kockalone film: Sunđer na suvom

Sunđer Bob Kockalone film: Sunđer na suvom (engl. The SpongeBob Movie: Sponge Out of Water) američki je animirano-igrani film iz 2015. godine baziran na Nickelodeonovoj animiranoj TV seriji Sunđer Bob Kockalone čiji je tvorac Stiven Hilenburg. Film traje 92 minute. To je nastavak na prvi deo filma iz 2004. (iako ima skroz nepovezanu, drugačiju i zasebnu radnju u odnosu na prvi film pa ga neko svrstava kao zaseban). Režirao ga je Pol Tibit, a scenario su napisali Glen Berdžer i Džonatan Ajbel. Producenti filma su Pol Tibit i Meri Perent. U SAD-u je premijerno prikazan 6. februara 2015. godine, au Srbiji i Hrvatskoj 23. aprila 2015.

Deo filma odvija se u Koralovu, a drugi deo na površinskom svetu; počinje tako što se zli gusar Masnobradi (kojeg glumi Antonio Banderas) dokopa magične knjige. Kad u nju napiše nešto, to se istog trena desi u Koralovu odnosno njegovim stanovnicima. Uz pomoć te knjige on krade recept za Kebine pljeske i otvara restoran u površinskom svetu dok u Koralovu nastaje nestašica Kebinih pljeski. Veruje se da su Sunđer Bob i Plankton krivi za nestanak recepta i proganjaju ih. Oni udruže snage kako bi povratili recpet; prave vremeplov, upoznaju razne likove poput delfina Mehura, gospodara vremena, ali bezuspešno. Kasnije se vrate u Koralovo i namirišu Kebine pljeske. Taj miris dolazi sa površine, a Mehur im pomogne da izađu tako što im da moć da dišu izvan vode. Sunđer Bob na jednom listu knjige koji su Masnobradom oteli galebovi i dospeo je u Sendinu kuću napiše da on i njegovi drugari dobiju superherojske moći kako bi porazili Masnobradog i povratili recept...